Чаму хостэлаў няма? Для прадпрымальных гаспадароў кватэр і катэджаў здаваць жытло на суткі значна прасцей, чым перарабляць яго ў хостэл. Мінімізуюцца расходы на дагляд, не трэба наймаць персанал, і ў большасці сваёй гэты бізнэс застаецца нелегальным. Для камандзіраваных у Мінск работнікаў больш звыкла прыехаць у гасцініцу савецкага тыпу, дзе сэрвіс храмае, але ўсё да болю знаёма – і адключаная на прафілактыку гарачая вада, і непрацуючы імбрык, які стаіць у пыльным кутку. Беларусы, як вядома, вельмі неахвотна ідуць на перамены. А таму, каб наступным разам яны абралі сучасны хостэл замест гасцініцы з водарам Савецкага Саюза, трэба зацікавіць іх: рэкламай, коштамі і добрым словам.